**Республикалық маңызы бар Аңдасай мемлекеттік табиғи**

**қаумалының (зоологиялық) аумағын кеңейту туралы**

«Ерекше қорғалатын табиғи аумақтар туралы» 2006 жылғы 7 шілдедегі Қазақстан Республикасының Заңы 7-бабының 6) тармақшасына сәйкес, сондай-ақ бағалы, сирек кездесетін және жойылып бара жатқан жануарлар түрлерін сақтау және қалпына келтіру мақсатында Қазақстан Республикасының Үкіметі **ҚАУЛЫ ЕТЕДІ:**

1. Республикалық маңызы бар Аңдасай мемлекеттік табиғи қаумалының (зоологиялық) аумағы Қарағанды облысының Жаңаарқа, Шет және Ұлытау аудандары және Жезқазған қалалық агломерациясының шегінде 2 415 806,40 гектарға кеңейтілсін.

2. «Республикалық маңызы бар ерекше қорғалатын табиғи аумақтардың тізбесін бекіту туралы» (Қазақстан Республикасының ПҮАЖ-ы 2017 ж., № 42-43, 290-бап) Қазақстан Республикасы Үкіметінің 2017 жылғы 26 қыркүйектегі № 593 қаулысына мынадай өзгеріс енгізілсін:

көрсетілген қаулымен бекітілген республикалық маңызы бар ерекше қорғалатын табиғи аумақтардың тізбесінде:

 «Жамбыл облысы» бөлімінде, реттік нөмірі 55-жол мынадай редакцияда жазылсын:

«

|  |  |  |  |  |
| --- | --- | --- | --- | --- |
| 55 | Аңдасай мемлекеттік табиғи қаумалы (зоологиялық)  | 3 415 806,40 | Жамбыл облысының Мойынқұм ауданы, Қарағанды облысыныңЖаңаарқа, Шет, Ұлытау аудандары және Жезқазған қалалық агломерациясы | Қазақстан Республикасы Экология, геология және табиғи ресурстар министрлігінің Орман шаруашылығы және жануарлар дүниесі комитеті |

»

3. Осы қаулы ресми жарияланған күннен кейін күн тізбелік он күн өткен соң қолданысқа енгізіледі.

**Қазақстан Республикасының**

 **Премьер-Министрі А. Мамин**